Kalju Tisleri fotonäitus
2023-02-01 - 2023-04-01 | Kambja vald, Tartumaa
Näitus avatud ringide töö ja ürituste ajal. Muul ajal helista 5309 9523 Saidi

Nõidade ja maagia õhtu
2023-04-30 17:00 - 21:00 (Europe/Tallinn) | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
30. aprill on maagiline päev ja külla saab tulla muuseumisse salapärasel ajal, kui tavapäraselt oleme suletud… Õhtuhämaruses ärkab muuseum ellu. Juhtuma hakkab maagilisi asju – kaob piir võimatu ja võimaliku vahel!
Võluväe toob muuseumisse Eesti kõige edukaim naismustkunstnik Irene Kivaste – Life is Magic!
Ringi askeldavad luudadega nõiad, kes valmistuvad Loksperile sõitma. Lõkketulel keeb auravas katlas nõiasupp.
Talveunest ärkavad nahkhiired ja oma peidupaigast astub välja Dracula, et tutvustada teile nahkhiirte salapärast elu.
Sepikojas on kuulda raua kolksatusi ja valmivad õnne toovad õnnenaelad.Käsitöötoas ärkavad ellu ämblikud ja maagilised olendid.
Kel tulevik tume, saab ennustajal juurde minna oma kadunud õnne otsima. Maagiat jagub sellel õhtul kõikjale!
NB! Otsis kapist välja oma maagiline kostüüm ja sulandu nõiarahva sekka, et õhtul üheskoos Loksperile pidutsema sõita!
Kohtume muuseumis kell 17.00–21.00.
Õhtu täis maagiat ootab sind!

Irene Kivaste Mustkunsti etendus kell 18.00 – Avatud hoidlas
Õnnenaela sepistamine – sepikoda
Luudade meisterdamine – puutöökoda
Ärkavad ellu ämblikud, meisterdada saab nukke ja teha näomaalinguid – käsitöömaja
Nõiarohtude ja taimeteede tarkused – leivatare
Mida tulevik toob kuuled ennustajalt – veskis käsitööhoovis
Tehnikamajas – ärkavad talveunest Nahkhiired ja Dracula
Lõkkel nõiasupp ja “armujook” nõiarestos – käsitööhoov

Suur Loksperi lõke süüdatakse lõkkeväljakul kell 20.30.
NB! Maagilisi hetki on võimalus jäädvustada Metshaldja fotonurgas käsitööhoovis!
Kostümeeritud külastajatele üllatus!
Pääsme nõidade ja maagia õhtule saad osta punaste väravate juurest või Avatud hoidla II korrusel. Täiskasvanu 7 € Sooduspääse (õpilane, üliõpilane, pensionär, ITIC kaardi omanik) 5 € 0-3.a TASUTA Perepääse (2 täiskasvanut ja 16.a ja nooremad lapsed) 14 € Eesti lasterikaste perede perekaardi esitamisel perepääse 7 €
Otsa pilet

Lemmikloomapäev
2023-05-20 11:00 - 15:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
20. mail on kõigil lemmikloomasõpradel võimalik tulla koos oma lemmikuga Eesti Põllumajandusmuuseumisse. Kui oma lemmikut kaasa võtta ei soovi, tule imetle teiste omasid, osale põnevates tegevustes ja vaata programmi areenil. Muuseumi välialal jagub põnevad tegevusi kogu perele. Sõita saab poniga, paitada miniloomi ja tutvuda alpakatega. MiniFarm mängumaal saab proovida põnevat maaelu!
Koertekool Fortem õpetab koertele trikke ja Rallikoer paneb üles rallikuulekuse raja.
Lõuna-Eesti Koertekeskuse koeratõugude tutvustus areenil.
Võimalus nii endale kui ka oma lemmikule ise mänguasju meisterdada.
Üritust külastavatel lemmikloomadel võimalus osaleda lemmikloomade võistlusel, võita väärt auhindu ja jäädvustada mõnusad hetked fotonurgas!
– Lemmikutele isetehtud mänguasjade õpetused
– Osta põnevaid tooteid lemmikloomadele
– Koerte rallikuulekuse rada
– Trikkide õpetus
– Terve päev põnev lavaprogramm areenil
– Loomadega tutvumine
– Lemmikute paraad
– Lemmikute lemmiku valimine
– Miniloomaaed
– Näitus “Hirmus armas nahkhiir”
Ja veel palju tegevusi suurtele, väikestele, karvastele ja sulelistele.
Pilet:
Täiskasvanu 7 €
Sooduspääse (õpilane, üliõpilane, pensionär, ITIC kaardi omanik) 5 €
0-3.a lapsed TASUTA
Perepääse (2 täiskasvanut ja 16a ja nooremad lapsed) 14 €
Eesti lasterikaste perede perekaardi esitamisel perepääse 7 €

Muuseumiöö
2023-05-20 18:00 - 23:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
20. mail on võimalus tulla muuseumisse külla õhtuhämaruses. Avame oma uksed ja ootame teid lahkelt külla muuseumiööle!
Muuseumiöö kannab seekord pealkirja „Öös on liikumist“. Teema on seotud eelkõige 2023. aasta riikliku liikumise teema-aastaga, mis keskendub tervislikele eluviisidele ja liikumisharrastusele. Ja liigume ka meie muuseumis nii vanatehnika, hobuste kui ka imemasinatega!

Tehnikamaja näitus “Kui aeg on kasin, siis leiuta masin” mis tutvustab nõukoguaegseid omavalmistatud imemasinaid
Autode meisterdamise töötuba
Vanatehnika sõidud traktori ja veoautoga

Pilet: 1 €
Muuseumiööl on käigus muuseumibuss marsruudil Tartu Vanemuise alumine parkla kell 18.00 – Eesti Põllumajandusmuuseum – Karilatsi Vabaõhumuuseum – Eesti Maanteemuuseum – Vanemuise alumine parkla (orienteeruvalt kell 23.00).
Kohtade arv piiratud! Registreeru bussile siin.
Kohtumiseni muuseumiööl!

Rändnäitus „Pärand elab“
2023-05-22 - 2023-06-01 | Reola kultuurimaja, Valge tee 1, Uhti küla, Kambja vald, Tartumaa, 61712
Näitus “Pärand elab!” kutsub märkama ja väärtustama vaimset pärandit meie ümber, tutvustades neljateistkümmet kultuuriilmingut Eesti vaimse kultuuripärandi nimistust. Igaüks neist on oma kogukonna, oma inimeste jaoks armas ja tähtis. Näitusel on võimalik mõtiskleda nende aarete üle, mille oleme ise oma esivanematelt pärinud ning tutvuda ka selle osaga kultuuripärandist, mis on meie kaasmaalastele südamelähedane.
Reola kultuurimaja uksed on näituse uudistamiseks avatud tööpäeviti kell 11.-15.00, muul ajal helista tel 5309 9523 (Saidi) ja lepi aeg kokku.
Veel näitusest
Oled oodatud!

Kambja valla perepäev
2023-06-03 11:00 - 20:00 | Vana-Kuuste mõisapark, Kooli tee 2, Vana-Kuuste küla, Kambja vald, Tartumaa, Eesti
3. juunil ootame Teid suurele Kambja valla perepäevale Vana-Kuuste mõisaparki!
Tegevust jagub nii suurtele kui ka väikestele – töötoad, spordivõistlused, mototehnika, hea toit, näitused ja palju muud põnevat.
Kohal on Motohunt, Lange Motokeskus, Piip ja Tuut ning õhtu lõppeb Bossenova kontserdiga.
Päeva juhivad Kristo Toots ja Andri Aasajärv.
Kogu üritus on külastajatele tasuta!
See on suurepärane võimalus veeta kvaliteetaega oma pere ja sõpradega, nautides
lõbusaid tegevusi ja head seltskonda. Ootame Teid kõiki osalema ja koos meiega perepäeva
tähistama!
11.00–12.00 Avasõnad Mõisagrilli Pannkoogihommik magusa Salvesti moosiga
11.00–16.00 Vana-Kuuste Naisseltsi käsitöönäitus, vaiba kudumise töötuba kangastelgedel “Lapsepõlve värvid”
12.00–19.00 Tsiklite ja Ameerika autode näitus – Rakvere Motokodu, Kuuste Auto
12.00–14.00 Spordivõistlused Kuuste kooli poolt – auhinnad Salvest, Lihuniku Äri, Aura
12.00–16.00 Päästeameti auto, Punane rist ja piirkonna politseinik
13.00–16.00 Motohunt, Motohobi, Lange Motokeskus- tsiklite tehniline tutvustus, vigursõit laste sõidutamine külgkorviga, kidracerid
13.00–16.00 Töötoad – erinevad meisterdamised, robootika, lastejooga jne. Lastele üllatuskülaline.
14.30–15.30 MTÜ Õnnemaa noortebänd Amplituud
16.00–16.45 Bossenova kontsert
17.00–18.00 Piip ja Tuut lasteetendus
18.00–19.00 Bossenova kontsert

Eesti lennupäevad
2023-06-17 10:00 - 2023-06-18 18:00 | Kambja vald, Tartumaa
Traditsiooniliseks kujunenud iga-aastased Eesti lennupäevad on Baltikumi suurim lennundusüritus. Lennupäevade initsiaatoriks on jätkuvalt Eesti lennundusmuuseum ja olulisemad partnerid on õhuvägi ja Eesti lennuakadeemia.
Lennundusmuuseum, Lange küla, Kastre vald.
Täpsemalt

Maakaitsepäev
2023-06-23 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Kell 11–14 on kavandatud temaatilised sõnavõtud, esinemised, avatud on pop-up ala, vaadata saab tehnika- ja relvanäitust, toimub Kaitseliidu Tartu maleva rivistus ja ergutamine, jagatakse võidutuld, pakutakse sõdurisuppi ning Naiskodukaitse korraldab heategevusloterii.
KAVA
11.00 – maakaitsepäeva avamine põllumajandusmuuseumi areenil
* Kambja vallavanema sõnavõtt
* esinevad lauljad ja rahvatantsijad
* põnevad tegevused alal
13.00 – Kaitseliidu Tartu maleva pidulik rivistus ja ergutuste üleandmine
13.40 – võidutule toomise ja jagamise tseremoonia

Elle Metsa fotonäitus „Imeline Island“
2023-07-05 - 2023-08-03 | Kambja vald, Tartumaa

Külastusmäng „Unustatud mõisad“
2023-07-08 10:00 - 2023-08-12 18:40 | Kuuste koolimaja, Kooli tee 2, Vana-Kuuste, Kambja vald, Tartumaa, Eesti
08.07 – 09.07.2023
29.07 – 30.07.2023
12.08.2023.
Mõisad avatud 10.00 kuni 18.40.
Igal täistunnil mõisates giidiga jalutuskäik (ca 30min), avatud improviseeritud kohvik, saadaval tutvustav jaotusmaterjal, mõisa infostend, “tere tulemast” vastuvõtt.
Lisaks korraldatakse koostöös kogukonnaga vastavalt mõisa võimalustele mõisate eripära rõhutamiseks kontserte, töötubasid ja muud huvitavat.
Vana-Kuuste mõis ootab taas külla!
Tulge tutvuma meie äsjarenoveeritud kauni härrastemajaga, siin elanud-toimetanud
aadliperekondadega ja praeguse Kuuste mõisakooli kujunemislooga.
Lahke Vana-Kuuste naisseltsi pere kostitab maitsva mõisakoogi ja kohviga ning esitleb
oma kaunist käsitöönäitust.
Uhke mõisapargi iidsete puude all pakub Kuuste meesseltsi eestvedamisel toekamat kõhutäidet Mõisagrill ning lapsed saavad kaasa lüüa põnevates töötubades, mida korraldab Kuuste pere- ja noortekeskus. Lapsed – ja miks mitte ka täiskasvanud – saavad liikumisaasta vaimus keha virgutada välijõusaalis. Pisematele pereliikmetele on avatud ka lasteaia mänguväljak.
9. juulil kell 15.00 saame nautida saksa kammermuusikat, mida esitavad Niklas Schröder (tšello, Saksamaa) ja Tiit Tomp (klaver). Kavas: Brahms jt.
29. juulil perepäev ja Henri Aruküla kontsert
30. juulil kell 12.00 leiab aset armas perekondlik viiulikontsert, kus esinevad Vanemuise sümfooniaorkestri viiuldajad Silja ja Vlad Campean.
Tule ja tunnusta oma külaskäiguga meie kogukonda!
Teised mõisad leiab: http://www.moisakoolid.ee
Külastustasud 2023:
Pered: 10.00 EUR
Täiskasvanu 7.00 EUR
Õpilased, pensionärid 2.00 EUR
Grupid alates 15 inimest kokkuleppel
„Unustatud mõisad“ Vana-Kuuste mõisapargis koos Henri Arukülaga

Avatud talude päev
2023-07-15 10:00 - 2023-07-16 17:00 | Kambja vald, Tartumaa
Avatud talude päeva põhipäev on pühapäev, 16. juuli. Osa talusid on avatud ka laupäeval, 15. juulil. Külastajatele avatakse rohkem kui 330 talu üle Eesti, neist 10 Kambja vallas.
Külastajaid ootavad nii suuremad farmid kui ka väiksemad talud, põnevad loomad ja taimed, vinge põllumajandustehnika, päris talutoit, ekskursioonid, töötoad ja veel palju põnevat. Igal talul on oma programm, milles näidatakse oma talu eripärasid.
Avatud talude päev annab hea võimaluse näha, kuidas kasvab kodumaine toit, mida kujutab endast üks tänapäevane talupidamine või põllumajandusettevõte ning kui mitmekesine on maaelu.
Selle aasta avatud talude mõjuisik on eesti tõugu hobuse varss Roosi, kes sündis 10. mail. Roosiga saab kohtuda Järvamaa Kutsehariduskeskuses.
Talude külastamiseks saab kasutada ka rongi! Paljud avatud talud jäävad mugavalt rongipeatuse lähedale. Elron valmistab ette abistava kaardi, kust näeb, millistesse taludesse ja millal rongiga sõita saab. Kaarti näeb peagi Elroni kodulehel.
Lisainfot ja kaardi kõigi avatud talude ning nende täpsete lahtiolekuaegadega leiab lehelt www.avatudtalud.ee.
Põnevate taludega on oodatud tutvuma nii suured kui väikesed! Sissepääs taludesse on tasuta, kuid kohapealsete teenuste tarbimiseks soovitame varuda sularaha.
Avatud talude päeva korraldavad regionaal- ja põllumajandusministeerium, maaelu teadmuskeskus.
Rohkem teavet ja talude asukohad leiab: https://www.avatudtalud.ee/

„Unustatud mõisad“ Vana-Kuuste mõisapargis koos Henri Arukülaga
2023-07-29 11:00 - 2023-07-30 00:00 | Vana-Kuuste mõisapark, Kooli tee 2, Vana-Kuuste küla, Kambja vald, Tartumaa, Eesti
Sel aastal võimalik ainult ühel õhtul nautida romantilist miljööd Vana-Kuuste mõisapargis Henri Aruküla saatel koos maitsva MõisaGrilli erimenüüga, mille on selleks õhtuks loonud peakokk Siim Roomet.
Henri Aruküla on show-saksofonist, kelle esinemised põhinevad DJ+saksofon kontseptsioonil.
Päeval:
11.00-14.00 Lastele meisterdamine
12.00-00.00 MõisaGrill avatud
10.00-18.00 Igal täistunnil giidituurid Vana-Kuuste mõisa härrastemajas
20.00-00.00 Henri Aruküla kontsert, MõisaGrillieriline õhtusöök
Pilet: 15 € (0-15-aastased tasuta)
Eripilet koos 3-käigulise õhtusöögiga ainult ettetellimisel kuni 26. juulini info@tellipidu.ee 35 eurot.

Koch Maire maalide näitus-müük
2023-08-01 - 2023-10-02 | Reola kultuurimaja, Valge tee 1, Uhti küla, Kambja vald, Tartumaa, 61712
Näitus Kambja kultuurikeskuses ja Reola kultuurimajas on avatud ringide töö ja ürituste ajal. Muul ajal helista 5309 9523 Saidi.

Muinastulede öö
2023-08-26 17:00 | Unipiha kool, Unipiha algkool, Pangodi küla, Kambja vald, Tartumaa, 62017
Muinastulede öö Pangodi järve kaldal:

ansambel Untsakad
laat
ehe käsitöö
viikingimängud
tuletantsija
tuleskulptuur järvel
savikrohvi maalide töötuba.

Pilet 10 €
Toetavad: Kambja vald, OÜ Aavik Tekstiil, OÜ Ehitushoov, MTÜ Lugu-Loo (Vallikud)

Ülenurme sügislaat ja Tõuloom 2023
2023-09-02 11:00 - 17:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
2. septembril on Eesti Põllumajandusmuuseum taas uhkete tõuloomade päralt. Toimub 32. korda traditsioonilised Ülenurme sügislaat ja tõuloomanäitus!
Areenile on lubanud tulla Eesti uhkeimad veised, hobused, lambad, vutid, küülikud. Ka ei puudu areenilt publiku poolt armastatud käsitsilüpsi võistlus, kus osavaimad lüpsjad näitavad ühe minuti jooksul oma oskusi. Põnevust pakub lammaste käsitsi pügamise demo ning päeva lõpetab areenil kõige lemmikuma looma valimine plaksumeetriga publiku poolt.
Ülenurme sügislaadal pakuvad kauplejad ehedat käsitööd, maitsvaid talutooteid, istikuid ja põnevaid sügisande.
September on Eesti toidu kuu „Ma armastan Eesti toitu“. Ka meie armastame Eesti toitu! Nagu juba traditsiooniks on saanud, jätkame ka sel aastal armastatud Eesti toitude valmistamise õpetamisega. Põllumajandusmuuseumi perenaine jagab näpunäiteid, kuidas valmib üks maitsev käsitööleib ja pakub ahjusooja leiba mekkida. Carl Robert Jakobsoni Talumuuseumi perenaine õpetab, kuidas valmistada sõira ja karaskit. Eesti Piimandusmuuseumi perenaine valmistab võid ja jäätist.
Lapsed saavad miniloomade aedikus pisemate taluelanikega tutvust teha ja neid paitada. Kräsupealised alpakad ootavad külla aga Sarve Heaolutalu alale. Lõuna-Eesti Koertekeskus tutvustab erinevaid koeratõuge ja toimuvad koerte etteasted. Lisaks saavad lapsed karusselliga tuuritada, batuudil hüpata ja Mini Farmi mängumaal farmeriametit proovida.
Sel aastal esmakordselt saab Ülenurme sügislaadal näha tomatientusaiast Kaja Murde poolt Eestis kasvatatud põnevate tomatisortide näitust.
Käsitööhoovis etendub Eesti kõige edukama naismustkunstniku IRENE KIVASTE spetsiaalselt Ülenenurme sügislaadaks valminud põllumajandusteemaline mustkunstishow!
Kõikidele hea muusika sõpradele on samuti nautimist – MARI KALKUN tuleb laulab kõikide südamed soojaks.
PÄEVAKAVA
Areenil:
11.45 – Tõuloom 2023 pidulik avamine
12.00 – loomade esitlus
– lambad, lammaste pügamise demonstratsioonid
– linnud ja küülikud, küülikute pügamise demonstratsioonid
– eesti maatõugu veised, konkurss
– eesti punane veisetõug
– eesti holsteini veisetõug
– lihatõugu veised
– hobused
15.00 – käsitsilüpsi võistlus
15.30 – publik valib kõige lemmikuma tõulooma
Pargis:
12.15 – Hobutõugude tutvustus
13.00 – Rakendispordi demovõistlus
11.00 – 16.00 – Lõuna-Eesti Koertekeskuse koerad ja nõuandenurk loomaomanikele
Käsitööhoovis:
11.15 – 12.00 Eesti toidu töötoad
– leib (Eesti Põllumajandusmuuseum)
– karask (Eesti Põllumajandusmuuseum)
– või (Eesti Piimandusmuuseum)
– sõir (C.R. Jakobsoni Talumuuseum)
13.00 – 14.00 – Irene Kivaste mustkunstietendus „Põllumajanduse eri“
14.30 – 15.45 – Mari Kalkun kontsert „Stoonia lood“
Peanäitustemajas:
11.00 – 17.00 – „Tomatite kaleidoskoop“, Kaja Murde mahetomatite näitus
14.00 – 14.30 – Nõuandenurk: kuidas kasvatada mahetomatit
Tehnikaväljakul:
11.00 – 17.00 – Loomad ootavad külla
– Eesti Põllumajandusmuuseumi linnud ja loomad kohtumiseks avatud
– Uustalu miniloomade aedik lastele ja ponisõidud
– Sarve Heaolutalu alpakad ootavad külla
11.00 – 17.00 – Mini Farm mängumaa
Rukkiküüni taga:
11.00 – 17.00 – lasteala
– batuudid
– karussell
– Sky Line atraktsioon
Ülenurme sügislaat ja Tõuloom 2023 toimub koostöös Eesti toidu kuuga „Ma armastan Eesti toitu“ ja toidusündmuste sarjaga Tirin.
Toidusündmuste sari Tirin on osa Euroopa kultuuripealinna Tartu 2024 põhiprogrammi kuuluvast Lõuna-Eesti kogukonnaprogrammist, korraldust toetavad Leader tegevusgrupid. Üritust toetab Kambja vald.
Pilet 5 €, perepilet 12 €, 0.-10. aastased lapsed tasuta
Ostan pileti

Sügislaat ja hoidiste konkurss jääb ära!
2023-09-10 11:00 - 14:00 | Kambja kultuurikeskus, Kesk 12, Kambja, Kambja vald, Tartumaa, 62034
SÜNDMUST EI TOIMU!Osalejate vähesuse tõttu laata ja näitust ei toimu!
Keskuse parklas sügislaat.
Keskuses hoidiste näitus-müük
Parimatele hoidistele auhinnad!
Registreerida 5. septembriks tel 5309 9523 Saidi
Laadal platsimaks 5 €

Rõõm savitööst ajaloolises Uhti kõrtsihoones
2023-09-28 12:00 - 16:00 | Uhti Avatud Ateljee, Valgekõrtsi 22, Ühti küla, Kambja vald, Tartumaa, 61712
Muinsuskaitsepäev
Tutvustame Uhti avatud ateljee tegemisi. Nahatöö, savitöö, pärlitöö, kõrtsi köögist saab kehakinnitust, õnneloos, käsitöö müük.
Maja külastus tasuta.
Töötoad 5 € / kord.
Õnneloos 3 €
Lõunasöök / päevapakkumine 15.00 €
Vaata ka: https://muinsuskaitsepaevad.ee/

Fotonäitus „Silmapiiri kaugus“
2023-10-01 - 2023-11-02 | Kambja kultuurikeskus, Kesk 12, Kambja, Kambja vald, Tartumaa, 62034
Fotonäitus Kambja kultuurikeskuses ja Reola kultuurimajas 1.10.23-1.11.23
Saksamaal haridust omandav Põlvamaalt pärit noor harrastusfotograaf Tanel Tuvike teeb põhiliselt loodusfotosid.
Antud näitusel eksponeeritakse eeskätt Põlvamaa, aga ka teiste Eesti maakondade loodust.
Piltidele püütud hetked ja emotsioonid lennutavad meid silmapiirini ja tekitavad innustavat-igatsevat soovi saada teada, mis on seal kaugel silmapiiri taga.
Näitus avatud ringide töö ja ürituste ajal. Muul ajal helista 5309 9523 Saidi

Maalide näitus „Pihlamarjade maa“
2023-10-12 - 2023-12-09 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Setomaast inspireeritud maalide näitus.
Maalide autor Ingrid Ulst.

Koolivaheaja lastelaager põllumajandusmuuseumis
2023-10-24 10:00 - 2023-10-26 15:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
24.–26. oktoober iga päev kell 10.00–15.00
Koolivaheaeg on kohe ukse ees ja mis oleks parem viis selle veetmiseks kui lõbus ja hariv laager Eesti Põllumajandusmuuseumis? Kutsume kõiki lapsi vanuses 7-12 aastat osa saama kolmepäevasest seiklusest, kus iga päev on täis põnevust, õppimist ja loovust!
Kokkame koos!
Lapsed saavad laagris valmistada põnevaid ja maitsvaid toite, mida nad hiljem lõunasöögiks pintslisse pistavad. See on suurepärane võimalus õppida uusi oskusi, koos töötada ja nautida tervislikke ning maitsvaid roogasid.
Laseme loovuse valla!
Laagris jääb aega ka kunstiks ja meisterdamiseks. Lapsed saavad joonistada, meisterdada ja lasta oma loovusel lennata, luues kauneid kunstiteoseid, mida koju kaasa võtta.
Piiratud kohtade arv – ära viivita!
Kohtade arv on piiratud, et tagada iga lapsele personaalne tähelepanu ja ohutus. Ära lase sellel suurepärasel võimalusel käest libiseda!
Laagri hind: 60 €/laps
Registreeri kohe!
Registreerimisankeet: https://bit.ly/3EUr7GL
Lisainfo: haridus@memu.ee
Paku oma lapsele võimalus veeta koolivaheaeg meiega Eesti Põllumajandusmuuseumis, kus iga päev on täis naeru, õppimist ja avastamist!

Maie Karaski maalide näitus-müük
2023-11-01 00:00 - 2023-12-31 00:00 | Kambja kultuurikeskus, Kesk 12, Kambja, Kambja vald, Tartumaa, 62034
Avatud ringide töö ja ürituste ajal, muul ajal helista tel 5309 9523 Saidi.

Uudishimupäev põllumajandusmuuseumis
2023-11-17 10:00 - 15:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
President Alar Karis on ellu kutsnud uudishimu päeva, mille eesmärk on väärtustada uudishimu kui elukestva õppimise alust. Tule ja avarda oma silmaringi, omandades uusi teadmisi ja oskusi!
Kell 10–15 ootame sind avastama:
Paberi restaureerimine – sukeldu ajaloo säilitamise kunsti ja näe, kuidas vanu dokumente taastatakse.
Mäng avatud fondis – avasta meie rikkalikku kollektsiooni ja leia midagi uut.
Kas tead, mis on MUIS? – tutvu Eesti muuseumide infosüsteemiga ja näe, kuidas teadus ja ajalugu kohtuvad.
Museaalide tähistamine – saa teada, kuidas eksponaate märgistatakse ja säilitatakse.
Avatud leivatare – tunne ehtsa leivaahju lõhna ja maitset ning valmista ise võid.
Aardejaht lasteaialastele (10.00–12.00) – väikesed seiklejad saavad otsida muuseumi erinevates nurkades peidus olevaid aardeid. Tule ja veeda lõbusalt aega!
Osalemine uudishimupäeval muuseumipiletiga:

täiskasvanu 7 €
õpilane-üliõpilane-pensionär 5 €
perepilet 14 €
kuni 8. aastased lapsed tasuta.

Kasuta seda suurepärast võimalust õppimiseks, avastamiseks ja kvaliteetaja nautimiseks Eesti Põllumajandusmuuseumis.
Kohtume 17. novembril!

Jõulutrall põllumajandusmuuseumis
2023-12-16 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Eesti Põllumajandusmuuseum on laupäeval, 16. detsembril taas siginat-saginat täis, sest kohale on jõudnud päkapikud, kes ootavad kõiki väikeseid ja suuri lustakale kogupere jõulutrallile.
Jagub tegutsemist, uudistamist, meisterdamist, avastamist! Muuseumi lauda võlumetsa päkapikud kutsuvad kell 11.30 ja 13.00 jõuluetteastele „Katkine naer“. Käsitööhoovi meistrikodade meisterpäkapikud juhendavad jõulukinkide, jõuluehete ja -kaunistuste valmistamist ning päkapikk Sepp valab õnnetina.
Leivatare usinad pagarpäkapikud ootavad piparkooke kaunistama ja pakivad soovijatele väikese tasu eest kaasa jõuluorikaid ning piparkoogitainast.
Ja mis trall see ilma päkapikkude takistusrajata ikka on….. Kohal on ka jõulutaat vahvate lugude ja põnevate üllatustega ning palju-palju muud huvitavat!
Päkapikud ootavad jõulutrallile kell 11–14.
Pileteid üritusele saab osta kohapeal peanäitustemaja muuseumipoest, leivatarest ja laudast.
Tule kogu perega, sest koosveedetud aeg on parim jõulukink!
Mida jõulutrallil teha/näha saab?
– Vaadata päkapikkude jõuluetteastet „Katkine naer“ (kell 11.30 ja 13.00, lauda võlumetsas)
– Takistusrajal oma osavust proovile panna (käsitööhoovis)
– Jõuluvanaga kohtuda (laudas ja käsitööhoovis)
– Õnnetina valada (sepikojas käsitööhoovis)
– Puutöökojas meisterdada (käsitööhoovis)
– Piparkooke kaunistada ja jõuluorikate tegemist uudistada, jõuluorikaid ja piparkoogitainast kaasa osta (leivatares)
– Kuuseehteid ja jõulukaarte meisterdada (käsitööhoovis ja laudas)
– „Hirmus armas nahkhiir“ näitust külastada (tehnikamajas areeni kõrval)
– Lõkkepaistel soojendada ja sooja teed juua (lõkkeväljakul käsitööhoovis)
– ÕNNELOOSIST osa võtta (peanäituste majas)
– Muuseumi loomadega kohtuda (laudas)
– Vanaaja jõulukommete lugusid kuulata (laudas ja käsitööhoovis)
– Kui ilmataat külmakoti rauad lahti hoiab, siis on areenil avatud uisuväljak. Tasuta kasutamiseks. Võta enda uisud kaasa.
– Soodsate lumeolude jätkudes on avatud kelgumägi. Võta kelk kaasa ja tule naudi talvemõnusid.
Piletid müügil kohapeal peanäitustemaja muuseumipoes, leivatares ja laudas.
Pilet: 7 €
Perepilet: 14 €
0–3 aastased: TASUTA
Sisse pääseb ka muuseumikaardiga!
Kohtumiseni jõulutrallil!

Kalju Tisleri fotonäitus „Linnud“
2024-01-02 - 2024-02-01 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Kalju Tisler on Tõrvandi elanik, kelle näitus on Kambja vallas pildistatud lindudest. Autor ütleb, et hea loodusfoto saamiseks on vahel vaja tundide kaupa oodata, et just see õige hetk tabada.

Leili Pure maalinäitusmüük
2024-01-02 - 2024-03-01 | Reola kultuurimaja, Valge tee 1, Uhti küla, Kambja vald, Tartumaa, 61712
Leili Pure on sündinud (22.10.1936) Puhjas. Lõpetanud Tartu kujutava kunsti kooli ja ERKI-i.
Leili Pure oli palju aastaid Kohtla-Järve lasteaia kunstiõpetaja. Ta on olnud aastaid Kohtla-Järve linnavalitsuse peakunstnik ning töötanud Tallinna tehnikaülikooli Ida-Virumaa kolledžis õppejõuna, on olnud mentoriks noortele õpetajatele ning pööranud suurt tähelepanu vene õppekeelega noorte lõimumisele Eesti ühiskonda.
Näitus on avatud ringide töö ja ürituste ajal. Muul ajal helistada tel 5309 9523 Saidi.

Varul Krista maalinäitus
2024-02-01 - 2024-04-01 | Kambja kultuurikeskus, Kesk 12, Kambja, Kambja vald, Tartumaa, 62034
Näitus on avatud ringide töö ja ürituste ajal.
Muul ajal helista 5309 9523 Saidi

Anneli Kaasiku maalinäitus
2024-04-01 - 2024-06-01 | Reola kultuurimaja, Valge tee 1, Uhti küla, Kambja vald, Tartumaa, 61712
Olen lõpetanud Tartu Kunstikooli ja TÜ Haridusteaduste Instituudi pedagoogika kursuse.
Viimased 15 aastat olen teostanud ennast järjepideva loomingu kõrvalt ka kunstiõpetajana. Arvan, et kunstitund on hea koht laste ja noorte loovuse arendamiseks, loomerõõmu tundma õppimiseks ja protsessi nautimiseks. Innustan õpilasi mõtlema väljaspool raame ja olen ka ise avatud uutele ideele. Enda loomingut olen maalinud nii puidust laastudele, mööblile, otse seinale ja ka lõuendile. Mind puudutab väga loodushoid ja taaskasutus. Vahva on anda tarbeesemetele uus elu, maalides “tööst väsinud” pannidele, kannudele, kandikutele.
Osad maalid näitusel on ka müügiks.
Näitus avatud ringide töö ajal. Muul ajal helista 5309 9523 Saidi

Linda Luhse maalinäitus
2024-04-01 - 2024-06-01 | Kambja kultuurikeskus, Kesk 12, Kambja, Kambja vald, Tartumaa, 62034
Kunstiterapeut ja harrastuskunstnik Linda Luhse tegutseb praegu Viljandis, aga on aastaid töötanud arstina Räpinas. Näitusi on Linda korraldanud alates 1992. aastast ja seostanud neid ümmarguste sünnipäevadega. Koolipõlves Linda kunstiõpinguteni ei jõudnud, kuigi joonistas väga hästi. Tal oli kindel soov saada arstiks.
Nüüd on aeg loomevabaduseks. Linda armastab väga pastelltehnikat. Näitusel on suureformaadilised kaunid loodusmaalid ja suurte kunstnike tööde järgi maalitud pildid. On ka üks kollaaž, millel on kunstnik ise. Linda Luhse loodab, et näitus inspireerib külastajaid märkama kaunist enda kõrval ja ergutab sisemist loovust.
Näitus avatud ringide töö ajal.
Muul ajal helista 5309 9523 Saidi

Väljasõit Tallinna loomaeda
2024-04-25 09:00 - 19:00 | Kambja vald, Tartumaa
MTÜ Õnnemaa ülevallalise projekti teine osa viib Kambja valla pere- ja noortekeskuste 8–12-aastased külastajad ekskursioonile Tallinna loomaeda, kus tutvutakse lähemalt erinevate loomadega.
REGISTREERUN
Eelregistreerimine kuni 15.04 või seni kuni kohti jätkub
Väljasõitu rahastavad maapiirkondade arengut toetav Leader programm ja Kambja vald
Lisateave:
Kersti Leis
tel +372 5331 5342
e-post kersti@onnemaa.ee

Näituse „Peedist pesumasin“ publikupäev
2024-04-27 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
See päev on käes, kui kolme muuseumi ühisnäitus, mis on Euroopa kultuuripealinn Tartu 2024 üks põhiprojekt näitus „Peedist pesumasin“, on kõigile AVATUD!
Päev täis kaasahaaravaid ajakohaseid tegevusi, mänge ning huvitavaid ja asjalikke isetegemist õpetavaid töötubasid. See on päev, millest pead osa saama!
Kell 11–14 ajakohased tegevused, mängud ja töötoad
Kell 11–12 mänguline tuur näitusel lastele ja lapsemeelsetele
Kell 13–14 kuraatorituur näitusel
Piletid:
Täispilet 7,50 €
Sooduspilet (õpilane, üliõpilane, pensionär) 5,50 €
Perepilet 15 €
Sisse pääseb ka muuseumikaardiga.
